Ettevõtluse Arendamise Sihtasutus  (EAS) on alustanud uute avalduste vastuvõtmist ekspordiplaani programmis osaleda soovivatelt ettevõtetelt, kes saavad toetust pika-ajaliste ekspordiplaanide koostamisel ja kavandatud eksporditegevuste elluviimisel. Programmi sihtgrupiks on vähemalt aasta tegutsenud ettevõtjad, kelle ekspordikäive on vahemikus 0,5-150 miljonit krooni.    EASi poolt ühele ettevõttele eraldatava toetuse maksimaalne suurus on plaani koostamisel kuni 75 000 krooni ja plaani elluviimisel kuni 1 miljon krooni.  Programmis osaleva ettevõtte omafinantseeringu suurus peab olema vähemalt 50% projekti maksumusest.    Ekspordiplaani programmis osaleda sooviv ettevõte peab esitama avalduse koos nõutavate lisadokumentidega EASi hiljemalt 10. septembriks k.a. Avalduse vorm ja lisainfo EASi koduleheküljelt http://www.eas.ee/ekspordiplaan/    2002. aasta alguses käivitunud  toetusprogrammi läbi on EAS toetanud ligi 100 eksportööri ekspordiplaanide koostamist ja/või elluviimist kokku ligi 20 miljoni krooniga.